Muursticker vogels op tak - colora.nl
Meer Blauw Meer Slaapkamer Meer Stickers Meer Verf Meer Woonkamer Namibië: ’n Wittebrood in die Land van Sonlig en Sterre - LekkeSlaap Blog
Son, sterre, see en sand ─ dis die vier wonders van Namibië. LekkeSlaap kombineer dié asemrowende Namibiese verskynsels om ’n onvergeetlike wittebrood te verseker. Kom luister na die gedruis van turkooisblou branders wat liggies die voete van die Namibwoestyn se sandduine streel en klink ’n glasie op jou en jou geliefde se toekoms onder ’n skitterende sterrehemel terwyl die sekelmaan vir julle wink. Van Sossusvlei tot die Skedelkus — LekkeSlaap wys jou die beste Namibiese wittebroodblyplekke en -uitstappies wat jy nimmer sal vergeet.
Sossusvlei is een van Namibië se blinkste juwele. Dié ongerepte sout- en kleipan is in Namibië se suidweste geleë en is voorwaar die toonbeeld van die Namibwoestyn se son en sand. Moenie dat die uitgestrekte wit vlaktes en dooie kameeldoringbome jou flous nie — dié woestyn is van hoek tot kant met avontuur en besienswaardighede gevul!
Le Mirage Resort and Spa se Mystique Spa bied masseer-behandelings, hidroeterapie en skoonheidsbehandelings wat ideaal is vir paartjies wat net wil ontspan met Le Mirage se asemrowende argitektuur in die agtergrond.
Die Skedelkus word is in 1973 as een van Namibië se nasionale parke verklaar. Dié park dek 16 000 km² en is die derde grootste nasionale park in Namibië. Die park se suidelike deel, tot en met Terracebaai, kan slegs met ’n permit bereik word en besoekers kan ’n safari deur die park se noordelike deel bespreek. Nes die meeste Namibiese nasionale parke, is die Skedelkus redelik geïsoleerd, stil en ongerep. Dit is dus die ideale bestemming vir pasgetroude paartjies wat hul wittebrood in die privaatheid van Namibië se natuurskoon wil deurbring. LekkeSlaap wys jou hoe om jou dag met avontuur langs die Skedelkus te vul…
Een van die Skedelkus se bekendste besienswaardighede is die Kaap Pelsrobkolonie wat Kaap Kruis hulle tuiste het. Die kruis wat hier langs die kus staan is in 1486 deur ’n Portugese seevaarder opgerig. Sedertdien is ’n nuwe kruis opgerig en sowat 300 000 pelsrobbe is regdeur die jaar hier te sien. Die robbulle floreer veral in Oktober en die robwelpies word gewoonlik aan die einde van November en begin van Desember gebore.
Moenie die gras onder jou voete laat groei nie ─ sink eerder jou tone in die Namibwoestynduine! Bespreek nou jou wittebrood-avontuur in Namibië en begin jou huwelik met ’n onvergeetlike ervaring in die land van son en sterre!
Hooffoto: Desert Quiver Camp (LekkeSlaap)